Tone Damli

Tone Damli Aaberge (født 12. april 1988 i Sogndal) er en norsk sanger.

Hun gikk på musikk, dans og drama ved Firda videregående skole fra 2004. Hun avsluttet skolegangen etter at hun i 2005 deltok i talentprogrammet Idol på TV 2. Hun kom på andreplass etter Jorun Stiansen, og det var etter dette at hun fikk sitt gjennombrudd som artist. Finalen ble sett av  seere og gikk inn i historien som det mest sette underholdningsprogrammet i TV 2s historie (per 2012).

Hun ga ut sitt første musikkalbum, Bliss, 5. desember 2005. Albumet solgte til gullplate det året. Hun hadde så en av hovedrollestemmene i animasjonsfilmen Over hekken, som hadde norgespremiere i september 2006. Hun deltok i andre sesong av Skal vi danse på TV 2 høsten samme år. Hun endte på tredjeplass. I 2007 ga hun ut oppfølgeralbumet Sweet Fever. 

Hun deltok i Melodi Grand Prix 2009 med sangen «Butterflies» og kom til finalen 21. februar 2009. Der endte hun på andreplass, bare slått av Alexander Rybak med sangen «Fairytale» som senere vant Eurovision Song Contest 2009. Singelen «Butterflies» solgte til platinaplate og lå på VG-lista i 17 uker, med en andreplass som beste plassering. Sangen var med på musikkalbumet I Know, som ble utgitt 30. mars 2009.

Etter å ha reklamert for Opel Ampera i 2011, deltok hun også i den svenske versjonen av Melodi Grand Prix, Melodifestivalen, i 2013, der hun sang «Hello Goodbye» med Erik Segerstedt og ble slått ut i semifinalen. En av låtskriverne av denne var Måns Zelmerlöw, som senere vant Eurovision Song Contest 2015. Fra 12. januar 2013 sendte TV 2 dokumentarserien Tone i seks avsnitt.

Hun var en tid forlovet med skuespilleren Aksel Hennie. I 2014 startet hun som frontfigur i det utenlandske spillselskapet Betsson.

I 2020 deltok hun i Melodi Grand Prix på nytt, med sangen «Hurts Sometimes». Hun opptrådte i den nordnorske delfinalen, og var forhåndskvalifisert direkte til finalen Trondheim Spektrum 15. februar 2020. Der ble hun slått ut i første runde og gikk ikke videre til gullfinalen.

Bakgrunn og familie 
Er samboer med Markus Foss. . Hun har hatt stor interesse for blomster siden hun var barn. Faren var anleggsgartner så hun fikk mye gjennom han. Hun har tildels arbeidet i firmaet og vært ansiktet utad og med på innkjøps turer til Holland. Firmaet eies av svogeren og samboeren, og de driver med hjemlevering av blomster..

TV opptredener 
Programleder for Love Island 2018 på tv3. Den første sesongen . 
Hun var i 2013 dommer i Idol ved programmets 10-årsjubileum, noe hun gjentok i 2014 . 
Hver gang vi møtes i 2018 .

Stor på Instagram og har lenge hatt blogg 
Blogg
Hun har hatt mange forskjellige bloggportaler gjennom ulike nettsteder. I den bloggen hun har nå fokuserer hun på livsstil, mote, skjønnhet, trening & mat, hus & hjem, musikk & media . 

Instagram
Har over 300 tusen følgere på Instagram. Hun har mange annonsøroppdrag her . Hun fokuserer mye på mote på hennes Instagram side .

Coversanger 
 2011 Mitt Lille Land av Ole Paus (Mitt Vetle Land) 
 2020 Skyfri himmel av Bjørn Eidsvåg

Diskografi 
Album
 2005: Bliss
 2007: Sweet Fever
 2009: I Know 
 2010: Cocool
 2012: Looking Back
 2014: Di første jul

Gjorde en egen versjon av Ole Paus sang Vårt lille land. På dialekt heter den Mitt Vetle Land . Sang duett med Vinni, sangen heter Stuck In My Head .

Medvirkning
 2005: Idol (andreplass)
 2009: Melodi Grand Prix 2009 (andreplass)
2020: Melodi Grand Prix 2020 (uplassert)

Se også 
 Liste over kjente elever ved Firda videregående skole

Referanser

Eksterne lenker 
 
 
 

 
Norske sangere
Skal vi danse-deltakere
Norske Idol-deltakere
Deltakere i Melodi Grand Prix
Deltakere i Melodifestivalen
Personer fra Sogndal kommune
Deltakere i Melodi Grand Prix 2020